
REFERAT DE APROBARE

privind apartenența la domeniul public al Municipiului Drobeta-Turnu Severin a imobilului-teren în suprafață de 8734 m2,a imobilului teren în suprafață de 5755 m2 a imobilului teren în suprafață de 832 m2 cu destinația de stradă situate în intravilanul Municipiului Drobeta-Turnu Severin, zona Walter Mărăcineanu precum și declararea acestora de utilitate publică
                Având în vedere :

· faptul că de la data înscrierii inventarului bunurilor care aparțin domeniului public al Municipiului Drobeta-Turnu Severin, conform Hotărârii Guvernului nr. 963/2002, s-au înregistrat mai multe modificări;

· dispozițiile art.289 alin.(2),(4) din Ordonanța de urgență a Guvernului nr.57/05.07.2019 privind Codul administrativ, conform cărora Inventarul bunurilor care alcătuiesc domeniul public al unităţii administrativ-teritoriale se întocmeşte şi se actualizează de către o comisie special constituită, condusă de autoritatea executivă ori de o altă persoană împuternicită să exercite atribuţiile respective, după caz. Comisia prevăzută are obligaţia să actualizeze inventarul bunurilor care alcătuiesc domeniul public al unităţii administrativ-teritoriale în termen de cel mult 90 de zile de la modificarea regimului juridic al bunurilor respective;
· dispozițiile art.289 alin.(5) din Ordonanța de urgență a Guvernului nr.57/05.07.2019 conform cărora Inventarul bunurilor care alcătuiesc domeniul public se atestă prin hotărâre a autorităţii deliberative a fiecărei unităţi administrativ-teritoriale;
· dispozițiile art.8 lit.c) și  art.9 lit.d) din Ordonanța Guvernului nr.43/1997 privind regimul juridic al drumurilor,

în discuție fiind vorba despre 3 imobile cu destinația de stradă situate în intravilanul, Municipiul Drobeta-Turnu Severin, zona Walter Mărăcineanu, județul Mehedinți, conform Planurilor  Topografice întocmite în coordonate Stereografice 1970 de către S.C. Topo Survey ADG-CAD S.R.L. – Gusman Costinel Adrian, am constatat că aceste bunuri nu sunt incluse în domeniul public sau în domeniul privat al Municipiului Drobeta-Turnu Severin, neexistând un titlu de proprietate cu privire la acestea și prin urmare propun includerea în domeniul public al Municipiului Drobeta-Turnu Severin a suprafețelor de teren de 8734 m2, teren în suprafață de 5755 m2 , teren în suprafață de 832 m2 (terenuri ce au destinația de stradă) imobile situate în intravilanul Municipiului Drobeta-Turnu Severin, zona Walter Mărăcineanu, județul Mehedinți, conform Planurilor  Topografice întocmite în coordonate Stereografice 1970 de către S.C. Topo Survey ADG-CAD S.R.L. – Gusman Costinel Adrian precum și declararea acestora ca fiind de utilitate publică.

